ক্যালেন্ডার বলছে, এখনও ভরা বসন্ত। তবে সূ্র্যের প্রখর তাপে তা ঠাওর করার উপায় নেই। বৈশাখ-জৈষ্ঠ্যে কী হবে? তা নিয়ে ইতিমধ্যেই শঙ্কায় রাজ্যবাসী। এর মাঝেই ঝোড়ো বাতাস নিয়ে হাজির হল বৃষ্টি।দিয়ে গেল স্বস্তির আমেজ। রাস্তায় অনেকে বৃষ্টিতে ভিজলেনও। বসন্তের ধারাপাত গায়ে মেখে গরম থেকে সাময়িক মুক্তি। আবহওয়া দফতর বলছে,  একটি নিম্নচাপ অক্ষরেখা মহারাষ্ট্র পর্যন্ত বিস্তৃত। একটি ঘূর্ণাবর্ত রয়েছে উত্তরবঙ্গের উপরে। এদিকে তাপমাত্রাও ঊর্ধ্বগামী। বাতাসে হু হু করে ঢুকছে জলীয় বাস্প। আর তাতেই সৃষ্টি হচ্ছে বর্জ্রগর্ভ। তা থেকেই বিক্ষিপ্ত বৃষ্টি হচ্ছে। আগামী দু-তিনও ঝড়বৃষ্টির সম্ভাবনা রয়েছে বলে পূর্বাভাস দিয়েছে হাওয়া অফিস।